Tisztelt Szülők!

A Nagyboldogasszony Római Katolikus Gimnázium, Általános Iskola és Alapfokú Művészeti Iskola vezetősége és tantestülete az alábbiakban szeretné Önöket tájékoztatni a **2020/2021-es tanévben választható tanórán kívüli foglalkozásokról**. A foglalkozások szervezése a 20/2012. (VIII. 31.) EMMI rendelet 13. §, 13/A. §, 14. §. és 15. § alapján a következő elvek szerint történik.

A foglalkozásokat elsősorban az **iskola helyiségeiben** szervezzük meg. Iskolán kívül szervezett foglalkozás esetén a tanulók felügyeletét a külső helyszínen, továbbá az oda- és visszajutás közben biztosítjuk. Az iskolán kívül szervezett foglalkozásról Önöket előzetesen tájékoztatjuk.

Ha a tanulót – kérelmére – felvették a szabadon választott tanítási órára, a tanítási év végéig, vagy, ha a tanítási év vége előtt befejeződik, **az utolsó tanítási óra befejezéséig köteles azon részt venni.**

A szabadon választott tanórai foglalkozást az értékelés és a minősítés, a mulasztás, továbbá a magasabb évfolyamra lépés tekintetében úgy kell tekinteni, mint a kötelező tanítási órát. A tanulónak – kiskorú tanuló esetén a szülőnek – írásban nyilatkoznia kell arról, hogy a szabadon választott tanítási órákra történő jelentkezés jogkövetkezményeit tudomásul vette (ld. mellékelt jelentkezési lap).

A tanulónak, vagy kiskorú tanuló esetén a szülőnek **írásban kell bejelentenie, ha** a tanuló **a következő tanítási évben már nem kíván részt venni** a szabadon választott tanítási órán, továbbá ha **jelentkezni kíván** a szabadon választott tanítási órára.

A tanuló május 20-áig jelentheti be a tantárgy és a felkészülési szint megválasztásával kapcsolatos döntését. A tanuló a **tanév során egy alkalommal** az igazgató engedélyével **módosíthatja** választását. A módosításra való kérelmet a szülő írásban nyújthatja be az erre a célra rendszeresített formanyomtatványon **félévente egy időszakban** (IX.1-15, és I.15-31).

A 2020/2021-es tanévben választható tanórán kívüli foglalkozások a mellékelt táblázatban olvashatók. Kérjük, hogy a **jelentkezéseket** a következő módok egyikével tegyék meg:

* nyomtatás, „X” jelzés a foglalkozás(ok)nál, aláírás, szkennelés/fényképezés, mentés a tanuló nevére\_osztályára, visszaküldés a [katgim@katgim.hu](mailto:katgim@katgim.hu) címre **2020. május 20-ig**
* x jelzés a foglalkozás(ok)nál, mentés a tanuló nevére\_osztályára, visszaküldés a [katgim@katgim.hu](mailto:katgim@katgim.hu) címre **2020. május 20-ig + aláírva visszahozni 2020. szeptember 1-ig**

2020. április 30.

Varga Bálint

igazgató

**JELENTKEZÉS TANÓRÁN KÍVÜLI FOGLALKOZÁSRA 2020/2021**



**Név: ………………………….………………….. osztály : …..….**

|  |  |  |  |  |  |
| --- | --- | --- | --- | --- | --- |
| **Évfolyam** | **Osztály** | **Választható tantárgy** | **Heti óraszám** | **Pedagógus** | **VÁLASZTÁS** |
| 2. | a,b | tehetséggondozó matematika | 1 | Tóthné Kiss Katalin |  |
| 2-3. | a,b | német | 1 | Hajnal Eszter |  |
| 2-3. | a,b | angol | 1 | Patak Flóra |  |
| 2-4. | a,b | gitáros ének | 1 | Nemes Katalin |  |
| 3-4. | a,b | dráma | 1 | Dénesné Lassu Andrea |  |
| 3-4. | a,b | LÜK matematika | 1 | Hajnal Eszter |  |
| 1-2. | a,b | labdarúgás | 2 | Gáspár András |  |
| 3-4. | a,b | labdarúgás | 2 | Gáspár András |  |
| 5-6. | a,b | labdarúgás | 2 | Gáspár András |  |
| 1-2. | a,b | atlétika | 2 | Szerbné Szabó K. |  |
| 3-6. | a,b | atlétika (KASI) | 2 | Szerbné Szabó K. |  |
| 5-12. | a,b | tollaslabda | 2 | Gundy Richárd |  |
| 1-4. | a,b | tollaslabda | 1 | Gundy Richárd |  |
| 5-6. | a,b | kosárlabda (KASI) | 2 | Gundy Richárd |  |
| 2. | a,b | röplabda | 1 | Kertész Gabriella |  |
| 3-4. | a,b | röplabda | 2 | Kertész Gabriella |  |
| 5-6. | a,b | röplabda | 1 | Kertész Gabriella |  |
| 7-8. | a,b | röplabda | 1 | Kertész Gabriella |  |
| 9-12. | a,b | röplabda | 1 | Kertész Gabriella |  |
| 9-12. | a,b | tömegsport | 1 | Ivanics Beáta |  |
| 4. | a,b | kajak-kenu | 2 | Ivanics Beáta |  |
| 5-12. | a,b | atlétika | 1 | Fajtai László |  |
| 6. | a | magyar | 1 | Dr. Mach Tamásné |  |
| 9-12. | a,b | latin | 2 | KovácsKrisztina |  |
| 1. | a | zeneiskolai előkészítő szakkör | 1 | Zsiga-Vass Noémi |  |
| 1. | b | zeneiskolai előkészítő szakkör | 1 | Zsiga-Vass Noémi |  |
| 1-6. | a,b | kis kórus | 1 | Kalocsainé Pintér Mónika |  |
| 7-12 | a,b | kórus |  | Szili Zoltán |  |
| 5-6. | a,b | német | 1 | Visnyei Katalin |  |
| 9-12. | a,b | EURO német nyelvvizsga felkészítő | 2 | Szigeti M. / Komlóssyné K.É. |  |
| 9-12. | a,b | EURO angol nyelvvizsga felkészítő | 2 | Benkőné B. Zs. / Iharos I. |  |
| 5-8. | a,b | LEGO szakkör | 1 | Nemes Katalin |  |
| 5-8. | a,b | LEGO szakkör | 1 | Francsics Balázs |  |
| 10 | a,b | informatika | 1 | Vég József |  |
| 7-8. | a,b | kémia | 1 | Bodóné Pető Magdolna |  |
| 7-12 | a,b | elsősegély nyújtó szakkör | 1 | Bálint Gábor |  |

A választható foglalkozások szervezésével kapcsolatos tudnivalókat megismertem, a jelentkezés jogkövetkezményeit tudomásul veszem.

Kaposvár, 2020.május 20.

…………………………………………….…. …………………………………………….….

szülő/gondviselő tanuló